Austra
Store norske leksikon,Geografi,Norges geografi,Trøndelag
Austra er ei øy på grensa mellom Trøndelag og Nordland; den er 88 kvadratkilometer stor og er delt mellom tre kommuner.
Den vestlige delen hører til Leka (60 innbyggere 2019), den sørøstre delen til Nærøy kommune i Trøndelag (14 innbyggere 2019), og den nordøstre delen til Bindal kommune i Nordland (181 innbyggere 2019).Øya er skilt fra fastlandet av Årsetfjorden, som i nord går over i det trange, kanaliserte sundet Valen. Fylkesveg 771 går fra fastlandet tvers over øya gjennom et trangt dalføre til Gutvik med fergeforbindelse til Leka.Vest for Austra ligger den brede Lekafjorden hvor Nordlandsleia går. Høyeste punkt på øya er Romsskåla (587 meter over havet) på fylkesgrensa nord på øya. Spredt bebyggelse, spesielt langs østkysten og rundt fergeleiet Gutvik i vest. Les mer i Store norske leksikon Leka Nærøy Bindal